Skuldige agter wêreldwye kuberaanval bekend | Maroela Media
Duisende rekenaar-gebruikers se toestelle het tydens dié kuberkrisis 'n sogenaamde "virus" opgedoen wat elektronies beheer oorneem totdat die slagoffer 'n losprys daarvoor kan betaal.
In 'n verklaring het die sagteware-onderneming Eset gesê kundiges meen alle ondersoeke dui nou daarop dat die Noord-Koreaanse Lazarus-groep agter die jongste kuberaanval sit.
Maroela Media het vroeër berig die virus – wat intussen as Wannacryptor geïdentifiseer is – het hospitale, groot maatskappye, universiteite en regeringskantore wêreldwyd geteiken. Meer as 100 000 rekenaars is in die kuberaanval geraak. Tekens van die virus is ook in Suid-Afrika aangemeld.
Volgens die verklaring wou die National Cyber Security Centre in die Verenigde Koninkryk nie in dié stadium kommentaar lewer nie.
'n Ander bron het egter aan The Guardian vertel dié organisasie het reeds sy ondersoek voltooi, en dat alle aanduidings op die Lazarus-groep dui.
Slagoffers kon hul rekenaar slegs ontsluit deur 'n bitcoin-betaling te maak. Volgens navorsing van Elliptic, 'n Britse firma wat spesialiseer in bitcoin-betalings, is daar egter nog geen bewys van onttrekkings uit die geld wat reeds deur slagoffers betaal is nie.
Die uitslag van die National Cyber Security Centre sal weldra bekend gemaak word.
Deel van: SA-nuus, Tegnologie, Wêreldnuus
Boer kritiek ná fratsongeluk op plaas
Koningryk = koninkryk (par. 5)
Ontrekkings = onttrekkings (par. 7)
Regtig? Alle aanduidings dui daarop = nonsens. Tipies yank propaganda om n land wat hul nie van hou muishond te maak. Yanks propaganda sê Noord Koreaane is agter af. arm onnosel mense, nou lyk dit dan daar is n paar slim oukies daar rond.
Nou toe nou. En dit was sowaar nie Russiese kuberkrakers nie… Waarom is die lyk van die vermoorde broer van N-Korea se leier nie geruil vir die VSA-student se vrylating nie? Dit kon dalk betyds sy lewe red. Die Weste is skynbaar kwaad vir hul eie onvermoe en neem nou 'n volgende dwase houding in. Se hulle hiermee dat die Lazarus-groep soveel meer kundiges het as alle ander rekenaarnetwerke? Was dit dalk nie die klimaatsverandering se skuld nie… of… dalk net Trump?
Hoe gerieflik is dít nou nie vir die Amerikaners nie… Mý wêreld
Hulle gryp na grashalms daai klomp yanks.
Op hierdie stadium is die enigste mense wat die Amerikaanse regering glo die Amerikaners self. Wat seker al mense is wie die regering móét flous ?
Gaan liewers kerk toe as om sulke anti dinge uit te dink. Wat het Amerika of Trump aan julle gedoen?